OpenLLM-France/wikimedia huggingface dataset:
# Miguel Serrano Larraz

Miguel Serrano Larraz (Saragossa, 1977) és un escriptor, poeta, filòleg i traductor procedent de Saragossa. Està llicenciat en ciències físiques i en filologia hispànica i es va fer conèixer com a escriptor amb el llibre de relats "Órbita" (Editorial Candaya, 2009). També ha publicat tres novel·les: Un breve adelanto de las memorias de Manuel Troyano (Eclipsados, 2008), l'obra paròdica Los hombres que no ataban a las mujeres (1001 ediciones, 2010, firmada amb el pseudònim de Ste Arsson) i Autopsia (Candaya, 2013).
Els seus contes han estat inclosos en diverses antologies de narrativa breu: El viento dormido; nuevos prosistas de Aragón (Eclipsados, 2006, edición de Raúl García y Nacho Tajahuerce); Al final de pasillo (Comuniter, 2009, edició d'Octavio Gómez Millán); Pequeñas resistencias 5 (Páginas de Espuma, 2010, edició de Andrés Neuman); Siglo XXI. Los nuevos nombres del cuento español actual (Menoscuarto, 2010, edició de Gemma Pellicer y Fernando Valls) i Doppëlganger. Ocho relatos sobre el doble (Jekyll and Jill, 2011).

## Obres
### Poesia

* Me aburro (Harakiri, 2006)
* La sección rítmica (Aqua, 2007)
* Insultus morbi primus (Lola Ediciones, 2011)

### Narrativa

* Un breve adelanto de las memorias de Manuel Troyano (Eclipsados, 2008)
* Órbita (Candaya, 2009, llibre de contes).
* Autopsia (Candaya, 2013)

## Notes

* ↑ Espigado, Miguel: «Atención Arxivat 2015-09-23 a Wayback Machine.», Quimera, nº 312, novembre de 2009, pág. 69
* ↑ Cuentistas Football Team
* ↑ «Entrevista a Miguel Serrano Larraz el Heraldo de Aragón». Arxivat de l'original el 2014-03-05. [Consulta: 4 abril 2015].
* ↑ José Pepe Rodríguez sobre Miguel Serrano Larraz
* ↑ Miguel Serrano Larraz en Aragón TV.
* ↑ Autopsia en Zona de Obras.,
* ↑ «Miguel Serrano Larraz en el programa Pompas de papel de Radio Euskadi». Arxivat de l'original el 2014-03-03. [Consulta: 4 abril 2015].
* ↑ Las 10 novelas españolas más esperadas del año: Autopsia (Candaya) Blisstopic, enero 2014,.
* ↑ Entrevista a Miguel Serrano Larraz en Pliego Suelto

## Enllaços externs

* Materia orgánica (Miguel Serrano Larraz) en el blog ámbar y spunk
# Engyprosopon xenandrus

Engyprosopon xenandrus és un peix teleosti de la família dels bòtids i de l'ordre dels pleuronectiformes present a les costes de les illes Hawaii. Pot arribar als 7,2 cm de llargària total.

## Referències

* ↑ The Taxonomicon (anglès)
* 1 2 FishBase (anglès)
# Brea (Califòrnia)

Brea és una ciutat dels Estats Units a l'estat de Califòrnia. Segons el cens del 2010 tenia 40.377 habitants.

## Demografia

Segons el cens del 2000, Brea tenia 35.410 habitants, 13.067 habitatges, i 9.303 famílies. La densitat de població era de 1.297,1 habitants/km².
Dels 13.067 habitatges en un 34,6% hi vivien nens de menys de 18 anys, en un 56,6% hi vivien parelles casades, en un 10,5% dones solteres, i en un 28,8% no eren unitats familiars. En el 23% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,21.
Per edats la població es repartia de la següent manera: un 25,6% tenia menys de 18 anys, un 8,5% entre 18 i 24, un 30,4% entre 25 i 44, un 24,1% de 45 a 60 i un 11,4% 65 anys o més.
L'edat mediana era de 36 anys. Per cada 100 dones de 18 o més anys hi havia 91,9 homes.
La renda mediana per habitatge era de 64.820 $ i la renda mediana per família de 68.423 $. Els homes tenien una renda mediana de 50.500 $ mentre que les dones 35.674 $. La renda per capita de la població era de 26.307 $. Entorn del 3,4% de les famílies i el 5,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Brea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Premis Ondas 1983

Els Premis Ondas 1983 van ser la trentena edició dels Premis Ondas, atorgats el 1983 per primer cop amb la participació de la Unió Europea de Radiodifusió (EBU), el que implica que a partir d'ara tots els programes han de presentar-se a concurs i han de formar part de les programacions habituals de llurs cadenes. En aquesta edició es diferencien les categories: Premis Nacionals de ràdio, nacionals de televisió, internacionals de ràdio i internacionals de televisió.

## Nacionals de ràdio

* Carrusel deportivo de la cadena SER

## Nacionals de televisió

* Vivir cada día de TVE

## Internacionals de ràdio

* Acústica Internacional/Radio Hörtext 16, ARD/SFB
* Radio Active, BBC Radio 4
* Psycho-Test, Ràdio Montecarlo
* Les Grosses Têtes, RTL Télé Lëtzebuerg

## Internacionals de televisió

* ABC News Closeup: Vietnam Requiem, American Broadcasting Company
* Le Grand Échiquier, Antenne 2
* Due di tutto, RAI
* Moinhos de vento, Rede Globo

## Referències

* ↑ Los auspicios internacionales a los Premios Ondas suponen un cambio organizativo, El País, 15 de novembre de 1983
* ↑ 'Vivir cada día' y 'Carrusel deportivo' son los dos espacios españoles que han obtenido el Ondas, El País, 4 de novembre de 1983

## Enllaços externs

* Pàgina web oficial dels Premis Ondas Arxivat 2019-05-08 a Wayback Machine.
# Callimorpha

Callimorpha és un gènere de lepidòpters ditrisis de la família Erebidae, subfamília Arctiinae.
El gènere només inclou una espècie, Callimorpha dominula, present a Europa.

## Espècies anteriorment assignades a Callimorpha

* Callimorpha quadripunctaria Linnaeus, 1758
* Callimorpha mesogona
* Callimorpha carolina
* Callimorpha terminata
* Callimorpha reversa
* Callimorpha bellatrix

## Galeria

* Callimorpha dominula larva
* Callimorpha dominula còpula
* Callimorpha dominula

## Referències

* ↑ «Fauna Europaea» (en anglès). Arxivat de l'original el 4 de març 2016. [Consulta: 22 febrer 2016].
* ↑ «BioLib - Callimorpha» (en anglès). [Consulta: 21 juliol 2024].

## Enllaços externs

* Funetː Callimorpha
* Biodiversidad Virtualː Callimorpha (castellà)
# Projecte d'Exposició Universal de Barcelona de 1982

L'Exposició Universal de Barcelona de 1982 fou un projecte que no arribà a realitzar-se. La proposta fou promoguda per l'Ajuntament de Barcelona a la dècada de 1970, essent-ne alcalde Josep Maria de Porcioles.
La idea de celebrar una Exposició Universal a Barcelona el 1982 sorgí el 1970, després de no aconseguir els Jocs Olímpics per a 1972, que anaren a Múnic, ni els de 1976, que es realitzaren a Montreal. En tot cas, l'objectiu era buscar un esdeveniment internacional que permetés realitzar una sèrie de transformacions de la ciutat de manera ràpida. A la Barcelona de la dècada de 1970, aquestes transformacions buscaven majoritàriament la construcció d'infraestructures per al vehicle privat, amb les rondes de Barcelona i la construcció dels tres túnels del Tibidabo com a actuacions estrella. Cal dir que aquestes realitzacions en gran part es reprengueren per als Jocs Olímpics de Barcelona de 1992.
L'Exposició tindria l'energia com a motiu central i s'ubicria en dues zones: la muntanya de Montjuïc amb el carrer Tarragona convertit en Avinguda de les Exposicions, i una zona situada entre Sant Cugat del Vallès i Cerdanyola del Vallès, aproximadament en els terrenys que ocupa actualment el Sincrotró Alba.
El projecte no es va poder presentar fins 1972 atès que l'estat espanyol no estava adherit al Conveni sobre Exposicions Universals. La candidatura oficial, que s'hauria d'haver acceptat el 1979, finalment no prosperà atesa la situació política del moment, i l'Exposició de 1982 es realitzà finalment a Knoxville, als Estats Units. L'any 1982, a més, a l'estat espanyol ja se celebrava el Mundial de Futbol, amb la cerimònia inaugural i diferents partits als estadis de la ciutat.

## Referències

* ↑ Mateu Vico, Neus «La Barcelona d'en Porcioles. La idea de la ciutat de l'alcade Josep Maria Porcioles.». RECERCAT (Dipòsit de la Recerca de Catalunya), 01-10-2011.
# Manuel Reyes López

Manuel Reyes López (Barcelona, 16 de maig de 1976) és un advocat, economista i polític català, alcalde de Castelldefels (Baix Llobregat) entre 2011 i 2015.

## Biografia

Nascut a Barcelona el 16 de maig de 1976, va fer un màster en assessoria fiscal i direcció tributària a l'Escola d'Administració d'empreses. Ha estat membre del Col·legi d'Economistes de Catalunya, del Col·legi d'Advocats de Barcelona i del Col·legi d'Enginyers Tècnics i Perits de Telecomunicació de Catalunya. En l'àmbit polític, està afiliat al Partit Popular i ha estat portaveu del seu partit a l'Àrea Metropolitana de Barcelona, a més de conseller al Consell Comarcal del Baix Llobregat. En les eleccions municipals de 2011 va ser cap de llista del PP a Casteldefels i va aconseguir l'alcaldia en ser primera força amb 8 regidors (d'un total de 25), en un consistori molt fragmentat. A les eleccions al Parlament de Catalunya de 2012 va anar a les llistes del PP i va aconseguir un escó per la província de Barcelona. A les eleccions municipals de 2015 va repetir com a alcaldable i va aconseguir mantenir els 8 regidors, amb un creixement en vots, però els pactes postelectorals el van deixar fora de l'alcaldia.

## Referències

* 1 2 «Ficha como diputado en la web del Parlamento de Cataluña» (en catalán). Arxivat de l'original el 2015-04-03. [Consulta: 22 juliol 2015].
* ↑ «Resultados de las elecciones municipales en Casteldefels (2011)».
* ↑ «Resultados de las elecciones municipales en Casteldefels (2015)».
* ↑ «El PSC echa al PP de Castelldefels a cambio de un compromiso por la independencia». Arxivat de l'original el 2015-06-14. [Consulta: 22 juliol 2015].

## Enllaços externs

* Web de Manuel Reyes Arxivat 2015-03-05 a Wayback Machine.
# Martí Joan

Martí Joan és el nom dels següents personatges:
* Martí Joan de Galba (?-1490), col·laborador de Joanot Martorell.
* Martí Joan de Rocabertí (?-1465), baró de Verges.
# Mario Rolando Pini Stagi

Mario Rolando Pini Stagi (Fray Bentos, 25 d'octubre de 1938 - 17 d'abril de 2021) fou un futbolista uruguaià nacionalitzat espanyol. Jugava de Defensa i el seu primer club fou el Montevideo Wanderers.

## Trajectòria

Va començar la seva carrera el 1959 jugant per al Montevideo Wanderers, on romandria fins al 1962. El 1962 va marxar a Espanya per formar part del planter del Reial Valladolid. Va jugar en l'equip val·lisoletà fins al 1964. El 1965 es va passar al RCD Mallorca. Es va mantenir fins al 1966. El 1967 va marxar al CE Sabadell. Va jugar per a aquest equip fins a l'any 1972, retirant-se definitivament.
| Club | País | Año |
| Montevideo Wanderers | Uruguai | 1959-1962 |
| Reial Valladolid | Espanya | 1962-1964 |
| RCD Mallorca | Illes Balears | 1965-1966 |
| CE Sabadell | Catalunya | 1967-1972 |

## Referències

* ↑ Figueras, Pere. «El Sabadell perd Mario Rolando Pini, un mite de l'època daurada», 17-04-2021. [Consulta: 14 maig 2021].
# Mario Romeo Garcia

Mario Romeo Garcia (Lleida, 1956) és un jurista, notari i entre 2017 i 2024 president de la plataforma Portes Obertes del Catalanisme.
Llicenciat en dret per la Universitat de Deusto (1978). Notari des de 1984 a: Ateca (1984 - 86), Barbastro (1986 - 1990), Castelló d'Empúries (1990 - 97), Ripollet (1997 - 98) i Barcelona (des de 1998).
Des de 2017 i fins al 2024 ha desenvolupat una activitat cívica com a president de l'associació Portes Obertes del Catalanisme que es defineix com una plataforma que promou el catalanisme com un espai social, cultural i polític, plural, obert i integrador, compartint la diversitat d'aspiracions de la societat catalana, amb voluntat cívica de convivència amb el conjunt d'Espanya i participant activament en la governabilitat de l'Estat. Mario Romeo és també Secretari del Patronat de la Fundació Ernest Lluch des de la seva creació (2001), dedicada a incentivar el diàleg Catalunya-Espanya-Europa, així com el pensament i l'obra d'Ernest Lluch.
Ha estat també president de l'associació La Tercera Via, Diàleg i Acord, i també ha estat president de la Fundació Esport i Ciutadania (FEiC).
# Melamp

* Per a altres significats, vegeu «Melamp (escriptor)».
Segons la mitologia grega, Melamp (Melampus, Melámpos Μελάμπους) "l'home dels peus negres", a causa, segons s'explicava, que en el moment de néixer la seva mare el va posar a l'ombra, però no es va adonar que els peus li havien quedat al sol, va ser un endeví, fill d'Amitàon i d'Idòmene.
En la seva infantesa, Melamp va aconseguir el do de l'endevinació d'aquesta manera: un dia va trobar una serp morta i li va tributar honors fúnebres en una foguera, i les cries de l'animal, que era femella, agraïdes, li van "netejar" les orelles amb la llengua, de forma que Melamp va comprendre immediatament el llenguatge dels ocells i dels animals en general, i a partir del que sentia feia els seus vaticinis. També destacà en l'art de la medicina, o bé era un sacerdot amb la qualitat de purificar els malalts i guarir-los. També coneixia herbes màgiques i medicinals. Fou considerat el primer mortal que tenia poders profètics i el primer que va practicar la medicina i va establir el culte de Dionís a Grècia.
Amb el seu germà Biant va abandonar la seva pàtria, Tessàlia, per anar a Pilos, a Messènia, a la cort del seu oncle Neleu que havia promès la mà de la seua filla Pero a qui li portés els bous d'Íficle, (o de Fílac, el seu pare), rei de la Ptiòtida. Melamp ho aconseguí per encàrrec del seu germà, després d'enganyar el terrible gos que els vigilava, al qual cap home no es podia atansar, i Neleu concedí la donzella a Biant a canvi dels bous.
També anà a Argos, cridat pel rei Pretos, perquè guarís les seves filles de la follia i que anaven errants per tot el Peloponès creient que eren vaques. Melamp li va demanar un terç del seu reialme per sanar-les, i Pretos s'hi va negar. Llavors les seves filles van empitjorar. Va tornar a buscar Melamp i l'endeví li demanà un terç del regne per a ell i un altre terç pel seu germà. Pretos accedí. Aleshores Melamp va fer fora les noies de la muntanya amb l'ajuda d'uns joves que cantaven i ballaven i les va obligar a anar a Sició, on, amb ritus màgics, les va purificar. Va guarir-les a totes, excepte Ifínoe, que va morir de cansament. Es va casar amb una de les filles de Pretos, (Lisipe o, segons altres, amb Ifianassa). Va ser el pare de Manti i Antífates.
A Egostena a la Megàrida hi havia un santuari i una estàtua seva i se celebrava un festival anyal en el seu honor.

## Vegeu també

* Melampodia

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 348. ISBN 9788496061972.
* ↑ Parramon i Blasco, Jordi. Diccionari de la mitologia grega i romana. Barcelona: edicions 62, 1997, p. 145. ISBN 8429741461.
# Martín García

«Martín García» té aquests significats:
* Illa Martín García, illa de l'Argentina al Riu de la Plata, que aquest país comparteix amb l'Uruguai
* Biografies:
** Martín Alberto García (Buenos Aires, 1977), tennista argentí
** Martín García-Loygorri e Ichaso (Corella, Navarra,1759-Madrid, 1824), militar espanyol
** Martín García Mérou (Buenos Aires, 1862 - Berlín, 1905), poeta, novel·lista i assagista argentí
** Martín García Óñez de Loyola (Azpeitia, 1549 - Curalaba, 1598), conqueridor i funcionari colonial espanyol
** Martín García Puyazuelo (Casp, ~1441 - 1521), religiós aragonès, bisbe de Barcelona entre 1511 i 1521
** Antonio Martín García (Fuente Vaqueros, Granada, 1899 - Granada, 1936), camperol i diputat socialista andalús
** Dani Martín García (Madrid, 1977), cantant i actor espanyol
# Martín Eusebio Barra López

Martín Eusebio Barra López (Saragossa, 1956) és un diputat del Parlament de Catalunya.
Diplomat en fisioteràpia per la Universitat de Saragossa i Doctor en ciències de la salut i l'esport per la mateixa universitat. Des del 2002 treballa a l'Institut Català de Salut. També és professor associat al grau de fisioteràpia a la Universitat Internacional de Catalunya.
Va ser regidor per Ciutadans - Partit de la Ciutadania a Viladecans des de maig de 2015 fins al gener de 2016, quan va entrar al Parlament de Catalunya substituint Fran Hervías.
A les eleccions al Parlament de Catalunya de 2017 fou escollit com a diputat amb la llista de Ciutadans - Partit de la Ciutadania.

## Referències

* ↑ «Fitxa del diputat/ada». Parlament de Catalunya. [Consulta: 23 desembre 2017].
* ↑ «Martín Eusebio Barra López». Ajuntament de Viladecans. Arxivat de l'original el 24 de desembre 2017. [Consulta: 23 desembre 2017].
* ↑ «Càrrecs electes». [Consulta: 23 desembre 2017].
* ↑ «El diputado de Cs Martín Barra pide el cierre de TV3». [Consulta: 23 desembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 23 desembre 2017].
# María Ángeles Escrivá Sirera

María Ángeles Escrivá Sirera (València, 1966) és una periodista, actual cap de redacció del diari El Mundo. S'ha especialitzat en la investigació sobre ETA des dels anys 90. Ha col·laborat amb mitjans com la Cadena Ser. Va publicar el llibre ETA: el camino de vuelta.

## Publicacions

* 1998 - El camino de vuelta: La larga marcha de los reinsertados de ETA (El País, Aguilar, ISBN 978-8403593787)
* 2006 - ETA: El Camino de Vuelta (Seix Barral, ISBN 978-8432296734)
* 2012 - Maldito el país que necesita héroes: Cómo los demócratas acabaron con ETA

## Referències

* ↑ «Àngeles Escrivá». web. Planeta de Libros. Arxivat de l'original el 11 de juny 2015. [Consulta: 10 juny 2015].
* ↑ «Ángeles Escrivá: "No conozco a ningún etarra que se haya arrepentido"». Periodista Digital, 12-06-2012.
# Mas Vidal (Madremanya)

Mas Vidal o Can Vidal és un molí hidràulic en desús al sud del terme municipal de Madremanya (el Gironès) que aprofitava les aigües del Rissec. Es construeix en planta rectangular aprofitant el curs del riu, el model constructiu que es conserva pertanyia a una època posterior al segle xvii. Podem veure els elements del molí d'aigua: la bassa i el carcabà amb maquinària i boca d'entrada d'arc de mig punt, l'edifici del molí en murs paredats. L'any 1677 apareix al llinda d'una finestra.

## Notes

* ↑ Nomenclàtor oficial de toponímia major de Catalunya ► Gironès ► Madremanya, ICGC
* ↑ «Molí Can Vidal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 novembre 2016].
# Meryl O'Hara Wood

Meryl Aitken O'Hara Wood, de naixement Waxman, (? − 6 de maig de 1958) va ser una tennista australiana durant les dècades de 1920 i 1930.
En el seu palmarès destaquen dos títols de l'Australian Championships en categoria de dobles femenins els anys 1926 i 1927, d'un total de quatre finals disputades, més una final en la modalitat de dobles mixts.
El 3 d'agost de 1923 es va casar amb el també tennista australià Pat O'Hara Wood.

## Torneigs de Grand Slam
### Dobles femenins: 4 (2−2)

| Resultat | Núm. | Any | Campionat | Parella | Oponents | Marcador |
| Finalista | 1. | 1924 | Australasian Championships | Kathrine Le Mesurier | Daphne Akhurst Sylvia Lance Harper | 5−7, 2−6 |
| Guanyadora | 1. | 1926 | Australasian Championships | Esna Boyd | Daphne Akhurst Marjorie Cox Crawford | 6−3, 6−8, 8−6 |
| Guanyadora | 2. | 1927 | Australian Championships (2) | Louie Bickerton | Esna Boyd Sylvia Lance Harper | 6−3, 6−3 |
| Finalista | 2. | 1929 | Australian Championships (2) | Sylvia Lance Harper | Daphne Akhurst Louie Bickerton | 2−6, 6−3, 2−6 |

### Dobles mixts: 1 (0−1)

| Resultat | Núm. | Any | Campionat | Parella | Oponents | Marcador |
| Finalista | 1. | 1932 | Australian Championships | Jiro Satoh | Marjorie Cox Crawford Jack Crawford | 8−6, 6−8, 3−6 |

## Trajectòria
### Individual

| Torneig | 1926 | 1927 | 1928 | 1929 | 1930 | 1931 | 1932 | Títols |
| Australian Championships | QF | A | SF | QF | A | A | QF | 0 / 4 |
| Internationaux de France | A | A | 3R | A | A | A | A | 0 / 1 |
| Wimbledon Championships | A | A | 3R | A | A | A | A | 0 / 1 |
| US Championships | A | A | A | A | A | A | A | 0 / 0 |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; |||||||||

### Dobles femenins

| Torneig | 1924 | 1925 | 1926 | 1927 | 1928 | 1929 | 1930 | 1931 | 1932 | 1933 | Títols |
| Australian Championships | F | A | G | G | SF | F | A | A | SF | QF | 2 / 7 |
| Internationaux de France | A | A | A | A | QF | A | A | A | A | A | 0 / 1 |
| Wimbledon Championships | A | A | A | A | QF | A | A | A | A | A | 0 / 1 |
| US Championships | A | A | A | A | A | A | A | A | A | A | 0 / 0 |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||||

### Dobles mixts

| Torneig | 1924 | 1925 | 1926 | 1927 | 1928 | 1929 | 1930 | 1931 | 1932 | 1933 | Títols |
| Australian Championships | 1R | A | SF | A | A | SF | A | A | F | 2R | 0 / 5 |
| Internationaux de France | A | A | A | A | 2R | A | A | A | A | A | 0 / 1 |
| Wimbledon Championships | A | A | A | A | A | A | A | A | A | A | 0 / 0 |
| US Championships | A | A | A | A | A | A | A | A | A | A | 0 / 0 |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||||

## Referències

* ↑ «O'Hara Wood Obituary» (en anglès). The Age, 07-05-1958. [Consulta: 28 novembre 2023].
* ↑ «Lawn Tennis» (en anglès). The Examiner, 11-08-1923. [Consulta: 1r desembre 2023].
# Meryem Boz

Meryem Boz, també coneguda com a Meryem Boz Çalık, (Eskişehir, 3 de febrer de 1988) és una jugadora de voleibol turca. Ha jugat als clubs DSİ Bentspor d'Eskişehir (2001–2002), İller Bankası d'Ankara (2002–2010), Atom Trefl Sopot de Polònia (2011–2012), Fenerbahçe de Kadıköy, Istanbul (2012–2013, subcampio de la Copa CEV el 2013 amb Çalık com integrant), Halkbank d'Ankara i Nakhonnon de Tailàndia (2013–2014), Büyükşehir Belediyespor (2014–2015) i Nilüfer Belediyespor (2015–2016) de Bursa i campió de la Challenge Cup d'Europa 2015. (Meryem Boz va ser escollida jugadora més valuosa del torneig.), Seramiksan (2016–2018), Galatasaray (2018–2019), Aydın Büyükşehir Belediye SK (2019-2020). Meryem Boz és integrant de la selecció turca de voleibol femenina també. Se-li conoceix com a Mavi Şimşek (turc per Llamp blau) i "l'orgull d'Eskişehir", la seva ciutat natal. És casada amb Ufuk Çalık i fa 1.90 m. Avui té una "Academia" de voleibol.

## Vegeu també

* Neslihan Demir
* Ayşe Melis Gürkaynak
* Ece Hocaoğlu
* Seda Türkkan
* Polen Uslupehlivan

## Referències

* ↑ http://www.mackolik.com/Haber/146512/Sari-Melekler-Ikinci-Oldu
* ↑ http://www.haberler.com/bursali-sultanlar-a-sampiyonluk-yemegi-7195093-haberi/
* ↑ https://www.cumhuriyet.com.tr/haber/milli-voleybolcu-meryem-mucadele-bitmez-1743569
* ↑ http://www.olay.com.tr/birgul-ve-meryem-milli-takima-cagrildi/19060/
* ↑ https://www.sesgazetesi.com.tr/haber/3718455/milli-voleybolcu-meryem-boz-hep-sporcu-olmak-istedim
* ↑ https://www.eskisehirekspres.net/spor/meryem-boz-eskisehir-in-gururu-oldu-h21200.html
* ↑ https://www.haberler.com/meryem-boz-kimdir-milli-voleybolcu-meryem-boz-12810736-haberi/
* ↑ http://meryemboz.com/meryem-boz-kimdir-turk-milli-kadin-voleybolcu/